Lokao

pisi|Artikkel lokao ekstraheerimise kohta harilikust türnpuust (Rhamnus cathartica) väljaandes Scientific American, New York, 1860
Lokao (nimetus pärineb hiina keelest, hääldatuna umbes [lü-kao] või [lü-tšiao]Shizhen Li, G. A. Stuart, P. Smith. Chinese Medicinal Herbs: A Modern Edition of a Classic Sixteenth-Century Manual. Courier Corporation, 2003. Lk 373), ka hiina indigo ehk Hiina rohelineKunstileksikon. Eesti Klassikakirjastus, 2001 on rohelise tooniga looduslik värvaine, mida saadakse mõnede Hiinas kasvavate türnpuu (Rhamnus sp.) liikide koorest, lehtedest ja marjadesthttp://www.efloras.org/florataxon.aspx?flora_id=2&taxon_id=200013385, täpsemalt nende mahlast.

Rahvusvahelises värvainete indeksis kannab lokao tähist NG1 (Natural Green 1)http://www.artiscreation.com/green.html#.XBfSEmgzaUk. Ingliskeelses kirjanduses on sage sünonüüm Chinese Green ('hiina roheline').http://www.faculty.ucr.edu/~legneref/botany/tandye.htm

 Sõnavara 
Eestikeelses kirjanduses leiduvad nimetused "hiina roheline" või "hiina roheline indigo". Ingliskeelses kirjanduses võib sõna lokao tähistada nii värvainet kui ka türnpuuliiki Rhamnus globosa.

 Värvaine saamine 
Lokao värvaine allikatena on nimetatud hiina türnpuud (Rhamnus utilis) ja samas regioonis kasvavaid teisi türnpuuliike, nagu värvi-türnpuu (Rhamnus saxatilis subsp tinctoria), dauuria türnpuu (Rhamnus davurica) ja Rhamnus globosa. Värvainet toodeti puude koorest ja lehtedest, mida töödeldi kuuma veega ning jäeti lahus pikaks ajaks seisma, värvaine setitati kasutades potast või lubjapiima ning filtreeriti bambuskorvide, paberi ja puuvilla abil.Biochemisches Handlexikon: VI. Band: Farbstoffe der Pflanzen- und der Tierwelt, lk 166–168
Türnpuumarjadest toodeti ka halvasti lahustuvat rohelist vesivärvi: taimeosad jahvatati ning segati maarjaga, nii saadud segu kuivatati ning pressiti sinakasrohelisteks tükkideks.G. H. Hurst, H. B. Stocks. Dictionary of Chemicals and Raw Products Used in the Manufacture of Paints ..., 1917. Lk 98

Värviv komponent sisaldab happelist ühendit lokaoonhapet C42H48O27 ja suhkrut lokaoosi.https://www.gutenberg.org/files/56344/56344-h/56344-h.htm#Page_129 G. Terry. Pigments, paint and painting. London, 1893. lk 129

 Värvaine kasutamine 
Värvainet on kasutatud puuvilla ja siidi värvimiseks. Toon on vähese valguskindlusega, kergesti pleekivhttp://www.artiscreation.com/green.html#NG1. Nõrgalt aluselises lahuses värvides kinnitub roheline värvitoon puuvillakiule ilma peitsaineta. Lokao'''ga on võimalik eelpeitsitud kiudu värvida nagu küüpvärvainega, siis saadakse sinine toon. Samuti on ta Hiina rohelise pigmendi nime all kasutust leidnud akvarellides (annab sügava sinakasrohelise tooni)http://www.artiscreation.com/green.html#.XBfzimgzaUk, trükivärvides ja lakkides.Kunstileksikon.Eesti Klassikakirjastus, 2001

Esimesed teated Hiina rohelisest jõudsid Euroopasse 18. sajandi lõpul.F. Brunello. The Art of Dyeing in the History of Mankind. Lk 73 19. sajandi keskpaigas, kui Hongkong läks Suurbritanniale, sai lokao Euroopas laiemalt tuntuks ja sai lühiajaliselt peadpööritava populaarsuse osaliseks. Värvainega värvitud tekstiilid paistsid ühtmoodi säravalt rohelised nii loomulikus kui ka kunstvalguses.http://cameo.mfa.org/wiki/Lokao Edu jäi lühikeseks, sest vähese valguskindluse tõttu ei suutnud lokao'' võistelda peatselt ilmunud aniliinvärvidega.

 Viited 

 Välislingid 
 Lokao portaalis CAMEO: Conservation & Art Materials Encyclopedia Online
 Rhamnus globosa värvitaimena Plants for a Future (PFAF) andmebaasis
 Lokao Brockhausi ja Efroni entsüklopeedias (vene keeles)
 Lokao teatmeteoses Lexikon der gesamten Technik und ihrer Hilfswissenschaften, Leipzig 1908., S. 198. (saksa keeles)

Kategooria:Küüpvärvained